Suicidal Tendencies

Οι **Suicidal Tendencies** είναι αμερικάνικο crossover thrash συγκρότημα το οποίο δημιουργήθηκε στο Λος Άντζελες, το 1981 και θεωρείται ένα από τα πρώτα συγκροτήματα του είδους.

Η πρώτη τους επιτυχία ήλθε με το πρώτο τους άλμπουμ, το οποίο περιείχε το σινγκλ "*Institutionalized*". Ο δεύτερος τους δίσκος κυκλοφόρησε το 1987 με τίτλο "*[[Join the Army]]*", ενώ τρία άλμπουμ τους στα τέλη της δεκαετίας του '80 και τις αρχές της επόμενης βραβεύθηκαν ως χρυσά, με τις πωλήσεις τους να ξεπερνούν τις 500.000 αντίτυπα στις Ηνωμένες Πολιτείες.

Το συγκρότημα διαλύθηκε στα μέσα της δεκαετίας του '90 και επανενώθηκε δύο χρόνια αργότερα. Συνεχίζουν να ηχογραφούν και να περιοδεύουν μέχρι σήμερα, με δεκάδες μουσικούς να έχουν περάσει από τη σύνθεση τους.

## Βιογραφία
Οι Suicidal Tendencies πέρασαν από πολλές αλλαγές της σύνθεσης τους, πριν σταθεροποιηθούν το 1982 από τον τραγουδιστή Μάικ Μιρ, τον κιθαρίστα Γκραντ Έστις, τον μπασίστα Λουίς Μαγιόργκα και το ντράμερ Έιμερι Σμιθ. Το ομώνυμο άλμπουμ τους κυκλοφόρησε τον Ιούλιο του 1983 μέσω της "Frontier Records" και θεωρείται ένας από τους πρώτους δίσκους που συνδύαζαν το metal με το punk.

Την κιθάρα ανέλαβε ο Τζον Νέλσον, ο οποίος το 1984 αντικαταστάθηκε από τον Ρόκι Τζορτζ, την ίδια περίοδο που εντάχθηκε στο συγκρότημα ο ντράμερ Ραλφ Χερέρα. Το συγκρότημα υπέγραψε στη "Virgin" μετά την εκτεταμένη προβολή του βίντεο κλιπ του κομματιού "*Institutionalised*" από το τηλεοπτικό δίκτυο MTV, ενώ έκαναν την εμφάνιση τους στην ταινία "*Repo Man*" με τον Εμίλιο Εστέβες και την τηλεοπτική σειρά "*Miami Vice*", ανεβάζοντας τη δημοτικότητα τους. Το "*[[Join the Army]]*" κυκλοφόρησε τον Ιούνιο του 1987 σε παραγωγή του μπασίστα των Blind Illusion, Λες Κλέιπουλ και έφθασε στην εκατοστή θέση των τσαρτ του Billboard.

left|thumb|220px|Ο Μάικ Μιρ
Ακολούθησε το "*[[How Will I Laugh Tomorrow When I Can't Even Smile Today]]*" σε παραγωγή του Μαρκ Ντόντσον, με την προσθήκη του ρυθμικού κιθαρίστα Μάικ Κλαρκ και του μπασίστα Μπομπ Χέθκοτ. Η δημοτικότητα και η εμπορική επιτυχία του συγκροτήματος ανέβαινε σταδιακά, αλλά το όνομα τους (μτφ. *τάσεις αυτοκτονίας*) προκάλεσε αντιδράσεις από τη συντηρητική πλευρά του κοινού. Η αστυνομία του Λος Άντζελες απαγόρευσε στο συγκρότημα να παίζει ζωντανά στην πόλη, ενώ η πρόεδρος της P.M.R.C., Τίπερ Γκορ, κατηγόρησε το σχήμα ότι ήταν συνυπεύθυνο για τις αυτοκτονίες εφήβων.

Το 1990, έγινε μέλος του συγκροτήματος μπασίστας Ρόμπερτ Τρουχίλο, ηχογραφώντας το άλμπουμ "*[[Lights...Camera...Revolution!]]*", με το κομμάτι "*Send Me Your Money*", του οποίου οι στίχοι εναντιώνονται στους τηλεοπτικούς ευαγγελιστές, να αποδεικνύεται ένα από τα αγαπημένα των οπαδών τους. Για την προώθηση του δίσκου, οι Suicidal Tendencies συμμετείχαν στο ευρωπαϊκό κομμάτι της περιοδείας "Clash Of The Titans" μαζί με τους Megadeth, Slayer και Testament.

Ακολούθησε το "*[[Still Cyco After All These Years]]*", Didim Escort 
 το οποίο ήταν μία επανηχογράφηση του πρώτου τους δίσκου, λόγω του ότι η δισκογραφική τους εταιρεία δεν σκόπευε να κυκλοφορήσει το άλμπουμ σε μορφή CD. Η νέα εκτέλεση του "*Institutionalized*" έλαβε υποψηφιότητα για βραβέιο Γκράμι.

Ο δίσκος "*[[The Art of Rebellion]]*", ο οποίος κυκλοφόρησε τον Ιούνιο του 1992, έφθασε στο # 52 του Billboard, την υψηλότερη θέση από οποιοδήποτε άλλο άλμπουμ του συγκροτήματος. Στον δίσκο συμμετείχε ο ντράμερ Τζος Φρις και κατά την περιοδεία για την προώθηση του άλμπουμ, οι Suicidal Tendencies άνοιγαν τις εμφανίσεις των Megadeth στις Ηνωμένες Πολιτείες και των Alice in Chains στην Αυστραλία.

Ακολούθησε το "*[[Suicidal for Life]]*", χωρίς μόνιμο ντράμερ, με τον Τζίμι ΝτεΓκράσο να ηχογραφεί τα τύμπανα. Ο δίσκος κατακρίθηκε λόγω της έλλειψης λεπτότητας με τίτλους τραγουδιών όπως "*Don't Give A Fuck*", "*No Fuck'n Problem*", "*Suicyco Muthafucka*" και "*Fucked Up Just Right*". Αργότερα, το συγκρότημα δικαιολόγησε την κίνηση αυτή ως αντίδραση στο ότι αυτό θα αποτελούσε το τελευταίο τους άλμπουμ για την "Epic Records". Κατά την περιοδεία του άλμπουμ, οι Suicidal Tendencies άνοιγαν τις εμφανίσεις των Metallica στη Βόρεια Αμερική και περιόδευσαν στη Νότια Αμερική με τους Kiss, Slayer και Black Sabbath.

Μετά από αυτό το άλμπουμ, το συγκρότημα διαλύθηκε, με τον Ρόκι Τζορτζ να σχηματίζει τους Samsara, τον Τρουχίλο να γίνεται μέλος του προσωπικού σχήματος του Ozzy Osbourne και τον Μιρ να δημιουργεί τους Cyco Myko με τον Στιβ Τζόουνς των Sex Pistols.

left|thumb|Ο Έρικ Μουρ το 2011
Το 1997, οι Μιρ και Κλαρκ επανέφεραν το συγκρότημα στο προσκήνιο, μαζί με τον κιθαρίστα Ντιν Πλέζεντς, τον μπασίστα Τζος Πολ και το ντράμερ Μπρους Γουόκερμαν. Το Νοέμβριο του 1998, κυκλοφόρησαν το ΕΡ "*Six the Hard Way*", ακολουθούμενο από το άλμπουμ "*[[Freedumb]]*" την επόμενη χρονιά. Τον Σεπτέμβριο του 2000, κυκλοφόρησαν το "*[[Free Your Soul and Save My Mind]]*", μετά από το οποίο τα τύμπανα ανέλαβε ο Ρον Μπράνερ και το μπάσο ο Στίβεν Μπράνερ.

Στις δεύτερο μισό του 2003, μία εκτεταμένη ευρωπαϊκή περιοδεία προκάλεσε προβλήματα στον Μιρ, ο οποίος εισήχθη σε νοσοκομείο για δύο επεμβάσεις στην πλάτη του. Τα πλάνα του συγκροτήματος για περιοδείες αναβλήθηκαν, αφού ο Μιρ υπέστη και τρίτη επέμβαση στην πλάτη του το 2005. Τελικά, τον Ιανουάριο του 2006, το συγκρότημα επέστρεψε στο στούντιο για την ηχογράφηση νέων κομματιών, συνεχίζοντας με ζωντανές εμφανίσεις στην Αυστραλία, τον Φεβρουάριο και τον Μάρτιο του 2007. Την ίδια χρονιά, συμμετείχαν στο "Download Festival" της Αγγλίας και το "Porão do Rock Festival" της Βραζιλίας.

Το 2008, πραγματοποίησαν μία αμερικάνικη περιοδεία με τους Whole Wheat Bread, Madball, Terror και Death by Stereo να ανοίγουν τις εμφανίσεις τους και κυκλοφόρησαν τη συλλογή "*Year of the Cycos*". Στη συνέχεια, αντικατέστησαν τους As I Lay Dying στη "No Fear Energy Music Tour" με τους Lamb of God και περιόδευσαν στην Ευρώπη το καλοκαίρι του 2009.

Τον Σεπτέμβριο του 2010, κυκλοφόρησαν το πρώτο τους άλμπουμ μετά από μία δεκαετία, με τίτλο "*[[No Mercy Fool!/The Suicidal Family]]*", αποτελούμενο από νέες εκτελέσεις κομματιών του δίσκου "*[[Join the Army]]*", τραγουδιών των No Mercy, παλιότερου συγκροτήματος του Μάικ Κλαρκ και το ακυκλοφόρητο τραγούδι "*Come Alive*". Τα τύμπανα του σχήματος, είχε αναλάβει ο Έρικ Μουρ και μετά από αυτή την κυκλοφορία, το μπάσο ανέλαβε ο Τιμ Ουίλιαμς και τη δεύτερη κιθάρα ο Νίκο Ζαντόρα, αντικαθιστώντας τον Μάικ Κλαρκ.

Τρία χρόνια αργότερα, κυκλοφόρησαν το "*[[13 (άλμπουμ των Suicidal Tendencies)|13]]*", μπαίνοντας και πάλι στις λίστες του Billboard μετά το 1999. Τον Μάρτιο του 2014, ο ντράμερ Τόμας Πρίντγκεν έγινε μέλος των Suicidal Tendencies, με τον Μουρ να επιστρέφει λίγους μήνες αργότερα. Στα τέλη Αυγούστου του ίδιου έτους, ανακοινώθηκε ότι ο Ουίλιαμς πέθανε, με τον Μάικλ Μόργκαν να παίρνει τη θέση του.

Τον Φεβρουάριο του 2016, έγινε γνωστό ότι στην αμερικανική περιοδεία τους ως support των Megadeth, μαζί με τους Children of Bodom και Havok, στο drum-set θα καθόταν ο Ντέιβ Λομπάρντο. Το καλοκαίρι του ίδιου έτους ανακοινώθηκε ότι ο τίτλος του επόμενου τους άλμπουμ θα είναι "*[[World Gone Mad]]*" και θα κυκλοφορήσει στις 30 Σεπτεμβρίου 2016, όντας ο πρώτος με ντράμερ τον Λομπάρντο. Για την προώθηση του δίσκου, οι Suicidal Tendencies περιόδευσαν στις Ηνωμένες Πολιτείες με τους Megadeth, Amon Amarth και Metal Church, ενώ στο τέλος της χρονιάς άνοιγαν τις εμφανίσεις των Limp Bizkit στο Μεξικό. Επίσης, για τις αρχές του 2017 ανακοινώθηκε η Persistence Tour στην Ευρώπη με τους Agnostic Front.

## Δισκογραφία
### Στούντιο ηχογραφήσεις




## Παραπομπές


## Πηγές
* Suicidal Tendencies | Biography | AllMusic
* Suicidal Tendencies - Biography - Metal Storm
* Suicidal Tendencies Discography at Discogs

Κατηγορία:Thrash metal συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες